Un traficant de droguri din UK, prins de polițiști după ce a fost trădat de propriul smartphone.
Un traficant de droguri din UK s-a dat de gol din cauza unui click dat aiurea. Traficantul încerca să deschidă Google Translate, dar a pornit un clip cu o fermă de canabis. Polițiștii au găsit și ferma de canabis, pe care au distrus-o.
Trădat de propriul smartphone! Asta a pățit un traficant de droguri din Marea Britanie. Bărbatul a fost oprit la un control de rutină al poliției din orașul Sunderland. Pentru că nu știa bine engleză, a dat să deschidă Google Translate pe telefon. Dar din greșeală a pornit un videoclip cu ferma lui de canabis. Polițiștii au văzut imaginile și l-au reținut pe loc. Apoi, după cercetări, au găsit și ferma de canabis, care a fost distrusă.